สรุปภาวะตลาดต่างประเทศประจำวันศุกร์
สรุปภาวะตลาดต่างประเทศประจำวันที่ 30 ต.ค.59
3 ต.ค. 2559

ดัชนีดาวโจนส์ตลาดหุ้นนิวยอร์กปิดเพิ่มขึ้นเมื่อวันศุกร์ (30 ก.ย.) เนื่องจากนักลงทุนคลายความวิตกกังวลเกี่ยวกับธนาคารดอยซ์แบงก์ หลังมีข่าวว่าทางธนาคารใกล้บรรลุข้อตกลงกับทางการสหรัฐในการลดการจ่ายค่าปรับเหลือเพียง 5.4 พันล้านดอลลาร์
ดัชนีเฉลี่ยอุตสาหกรรมดาวโจนส์เพิ่มขึ้น 164.70 จุด หรือ 0.91% ปิดที่ 18,308.15 จุด ดัชนี S&amp;P 500 บวก 17.14 จุด หรือ 0.80% ปิดที่ 2,168.27 จุด ดัชนี NASDAQ ปรับตัวขึ้น 42.85 จุด หรือ 0.81% ปิดที่ 5,312.00 จุด
 
ตลาดหุ้นยุโรปปิดบวกเมื่อวันศุกร์ (30 ก.ย.) เนื่องจากนักลงทุนคลายความวิตกกังวลเกี่ยวกับธนาคารดอยซ์แบงก์ หลังมีข่าวว่าทางธนาคารใกล้บรรลุข้อตกลงกับทางการสหรัฐในการลดการจ่ายค่าปรับเหลือเพียง 5.4 พันล้านดอลลาร์
ดัชนี Stoxx Europe 600 เพิ่มขึ้น 0.1% ปิดที่ 342.92 จุด
ดัชนี CAC-40 ตลาดหุ้นฝรั่งเศสปิดที่ 4,448.26 จุด เพิ่มขึ้น 4.42 จุด หรือ +0.10% ดัชนี DAX ตลาดหุ้นเยอรมันปิดที่ 10,511.02 จุด เพิ่มขึ้น 105.48 จุด หรือ +1.01% ดัชนี FTSE 100 ตลาดหุ้นลอนดอนปิดที่ 6,899.33 จุด ลดลง 20.09 จุด หรือ -0.29%
 
ตลาดหุ้นลอนดอนปิดปรับตัวลดลงเมื่อวันศุกร์ (30 ก.ย.) โดยได้รับปัจจัยถ่วงจากหุ้นกลุ่มเหมืองแร่และน้ำมันที่ร่วงลง แม้ว่านักลงทุนจะคลายวิตกกังวลเกี่ยวกับธนาคารดอยซ์แบงก์แล้วก็ตาม
ดัชนี FTSE 100 ปรับตัวลดลง 20.09 จุด หรือ 0.29% ปิดที่ 6,899.33 จุด
 
สัญญาทองคำตลาดนิวยอร์กปิดลดลงเมื่อวันศุกร์ (30 ก.ย.) เนื่องจากนักลงทุนลดความต้องการถือครองทองคำซึ่งเป็นสินทรัพย์ที่ปลอดภัย หลังจากตลาดหุ้นสหรัฐดีดตัวขึ้นเมื่อคืน เนื่องจากนักลงทุนคลายความวิตกกังวลเกี่ยวกับธนาคารดอยซ์แบงก์
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 8.90 ดอลลาร์ หรือ 0.7% ปิดที่ระดับ 1,317.10 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 2.6 เซนต์ หรือ 0.1% ปิดที่ 19.214 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 2.70 ดอลลาร์ หรือ 0.3% ปิดที่ 1,034.50 ดอลลาร์/ออนซ์
สัญญาพัลลาเดียมส่งมอบเดือนต.ค. เพิ่มขึ้น 2 ดอลลาร์ หรือ 0.3% ปิดที่ 721.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (30 ก.ย.) หลังจากที่ประชุมกลุ่มประเทศผู้ส่งออกน้ำมัน (โอเปก) มีมติปรับลดการผลิตน้ำมันลงสู่ระดับ 32.5 – 33 ล้านบาร์เรลต่อวัน จากปัจจุบันที่ระดับ 33.24 ล้านบาร์เรลต่อวัน ในการประชุมอย่างไม่เป็นทางการซึ่งจัดขึ้นที่แอลจีเรียเมื่อวันพุธที่ผ่านมา ทว่าสัญญาน้ำมันปรับขึ้นในกรอบจำกัด เพราะตลาดยังคงไม่มั่นใจต่อข้อตกลงดังกล่าว
สัญญาน้ำมันดิบ WTI ส่งมอบเดือนพ.ย.เพิ่มขึ้น 41 เซนต์ หรือ 0.9% ปิดที่ 48.24 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.ลดลง 18 เซนต์ 0.4% ปิดที่ 49.06 ดอลลาร์/บาร์เรล
 
สกุลเงินยูโรแข็งค่าเมื่อเทียบดอลลาร์สหรัฐในการซื้อขายที่ตลาดนิวยอร์กเมื่อวันศุกร์ (30 ก.ย.) เนื่องจากนักลงทุนคลายความวิตกกังวลเกี่ยวกับธนาคารดอยซ์แบงก์ หลังมีข่าวว่าทางธนาคารใกล้บรรลุข้อตกลงกับทางการสหรัฐในการลดการจ่ายค่าปรับเหลือเพียง 5.4 พันล้านดอลลาร์
เงินยูโรแข็งค่าเทียบดอลลาร์สหรัฐที่ระดับ 1.1230 ดอลลาร์สหรัฐ จาก 1.1212 ดอลลาร์สหรัฐ ด้านเงินปอนด์ก็แข็งค่าเทียบดอลลาร์สหรัฐ แตะที่ 1.2972 ดอลลาร์สหรัฐ จาก 1.2968 ดอลลาร์สหรัฐ ขณะเดียวกันเงินดอลลาร์ออสเตรเลียก็แข็งค่าเทียบดอลลาร์สหรัฐ ที่ 0.7663 ดอลลาร์สหรัฐ จาก 0.7647 ดอลลาร์สหรัฐ
เงินดอลลาร์แข็งค่าเทียบเยนที่ระดับ 101.40 เยน จาก 101.16 เยน และแข็งค่าเทียบฟรังก์สวิสที่ระดับ 0.9714 ฟรังก์ จาก 0.9663 ฟรังก์